האגודה הישראלית של ונצואלה

האגודה הישראלית של ונצואלה (בספרדית: La Asociación Israelita de Venezuela) היא הארגון היהודי העתיק ביותר בוונצואלה. האגודה נוסדה בשנת 1919. האגודה פועלת בבית הכנסת תפארת ישראל בקראקס, עיר הבירה של ונצואלה. ישנן כ-800 משפחות חברות באגודה.

המתקפה ב-2009 

בסוף ינואר 2009, בית הכנסת, בו שוכנת האגודה, ניזוק קשות בתקיפה מאורגנת. המתקפה בוצעה בעקבות כתבה המסיתה לאלימות אנטישמית, שהופיעה באתר ממשלתי בוונצואלה, לאחר מבצע עופרת יצוקה. כנופיה חמושה המורכבת מ-15 אנשים פרצה לבית הכנסת, קשרה את המאבטחים ושלטה בבניין במשך מספר שעות. כתובות נאצה אנטישמיות ואנטי-ישראליות הוטבעו על הקירות, משרד בית הכנסת וארון הקודש נבזזו. מבצעי המתקפה קראו לגרש יהודים מהארץ. שר החוץ של ונצואלה, ניקולאס מדורו, גינה את המעשה. שר המדע ג'סי צ'קון גינה גם הוא את המתקפה והכחיש את הטענות שיש לה קשר לממשלה.

ראו גם 
 יהדות ונצואלה

הערות שוליים 

בתי כנסת ספרדיים
קראקס: מבנים
ארגונים יהודיים
יהדות ונצואלה